Α4-0305/96

Ψήφισμα σχετικά με την έκθεση της Επιτροπής για τον έλεγχο της Κοινής Αλιευτικής Πολιτικής (COM(96)0100 - C4-0213/96)

Το Ευρωπαϊκό Κοινοβούλιο,

- έχοντας υπόψη την έκθεση της Επιτροπής COM(96)0100 - C4-0213/96,

- έχοντας υπόψη την έκθεση της Επιτροπής Αλιείας και τη γνωμοδότηση της Επιτροπής Προϋπολογισμών (Α4-0305/96),

Α. έχοντας υπόψη ότι η καλή λειτουργία της Κοινής Αλιευτικής Πολιτικής συνεπάγεται την εφαρμογή αποτελεσματικού συστήματος ελέγχου και διαχείρισης των πόρων που καλύπτει όλες τις πτυχές αυτής της πολιτικής,

Β. εκτιμώντας ότι η τήρηση των μέτρων διατήρησης και διαχείρισης των αλιευτικών πόρων προϋποθέτει ότι όλοι οι παράγοντες της αλιευτικής βιομηχανίας και όλα τα κράτη μέλη συνειδητοποιούν περισσότερο τις ευθύνες τους για το θέμα, και θα πρέπει να προωθούν και να ενισχύουν μορφές συνεργατικής διαχείρισης και αυτοδιαχείρισης των αλιευτικών πόρων εκ μέρους των ενώσεων των αλιέων,

Γ. εκτιμώντας ότι είναι σημαντικό να διασφαλιστεί η εφαρμογή αποτελεσματικών προγραμμάτων ελέγχου για όλες τις κατηγορίες σκαφών που συναπαρτίζουν τους κοινοτικούς αλιευτικούς στόλους, τόσο για τα σκάφη της παράκτιας αλιείας όσο και για τα σκάφη που αλιεύουν στο ανοικτό πέλαγος,

Δ. εκτιμώντας ότι η επιβολή κυρώσεων αποτελεί σημαντικό στοιχείο ελέγχου της κοινής αλιευτικής πολιτικής, αλλά μπορεί να λειτουργήσει μόνον εφόσον διαπιστωθούν παραβάσεις,

Ε. λαμβάνοντας γνώση των πρόσφατων βελτιώσεων που σημειώθηκαν στα εθνικά προγράμματα ελέγχου της αλιείας και παρατηρώντας ωστόσο ότι είναι απαραίτητο να υποβληθούν σε βαθύτερη αναθεώρηση τα προγράμματα που εφαρμόζονται από όλα τα κράτη μέλη με την προοπτική ενός αποτελεσματικού ελέγχου της τήρησης της κοινής αλιευτικής πολιτικής, με τη συμμετοχή των ενώσεων αλιέων και των περιφερειακών διοικητικών φορέων,

ΣΤ. λαμβάνοντας υπόψη ότι προκειμένου να αυξηθεί η αποτελεσματικότητα του ελέγχου και να βελτιωθεί η τήρηση των μέτρων διατήρησης και διαχείρισης των αλιευτικών πόρων, είναι αναγκαίο να διαπιστωθεί ποιές είναι οι διατάξεις που δεν τηρούνται εντός δεδομένων περιοχών και ποιοί είναι οι λόγοι της μη τήρησής τους,

Ζ. εκτιμώντας ότι η χορήγηση κοινοτικής ενίσχυσης θα πρέπει να εξαρτάται από την τήρηση της κοινοτικής νομοθεσίας στον τομέα της αλιείας, νομοθεσία που θα πρέπει ευρέως να αναθεωρηθεί και να ληφθεί υπόψη η εφαρμογή της αρχής της επικουρικότητας και να προωθηθεί η συμμετοχή των ενώσεων αλιέων,

Η. λαμβάνοντας υπόψη ότι οι μόνοι ισχύοντες σήμερα τεχνικοί κανονισμοί δεν εξασφαλίζουν την πλήρη ισορροπία μεταξύ αλιευτικών πόρων και προσπαθειών,

Θ. αναγνωρίζοντας τη σημασία των αλιευτικών δραστηριοτήτων της Ευρωπαϊκής Ένωσης στα διεθνή ύδατα και τα ύδατα τρίτων χωρών,

Ι. εκτιμώντας ότι ένας από τους κύριους στόχους της Κοινής Αλιευτικής Πολιτικής συνίσταται στην προσαρμογή των δυνατοτήτων αλιείας στους διαθέσιμους πόρους, και ότι ο στόχος αυτός μπορεί να επιτευχθεί μόνον εάν διατεθούν οι απαραίτητοι δημοσιονομικοί πόροι για την αναπροσαρμογή των δραστηριοτήτων και τη διατήρηση της απασχόλησης εντός του αυτού τομέα,

ΙΑ. εκτιμώντας ότι στους στόχους της αναδιάρθρωσης και τους λεπτομερείς κανόνες στο θέμα, θα πρέπει να λαμβάνονται υπόψη οι τύποι και οι μέθοδοι αλιείας καθώς επίσης οι συνέπειές τους στους πληθυσμούς ιχθύων και το θαλάσσιο περιβάλλον, με την παροχή ευκαιριών και προγραμμάτων παρέμβασης για τη στήριξη της απασχόλησης σε τομείς που ευνοούν την προστασία της βιολογικής ισορροπίας και της ποικιλότητας των ειδών,

ΙΒ. εκτιμώντας ότι είναι αναγκαίο να ληφθεί υπόψη η απασχόληση που δημιουργείται από τον τομέα αυτό στους κλάδους που εξαρτώνται από την αλιεία και ότι πρέπει να δοθεί ιδιαίτερη προσοχή στην παράκτια αλιεία μικρής κλίμακας λόγω, αφενός, της περιορισμένης δραστηριότητάς της και, αφετέρου, των ειδικών χαρακτηριστικών των ζωνών στις οποίες ασκείται πολύ συχνά αυτή η δραστηριότητα,

ΙΓ. λαμβάνοντας υπόψη ότι η βιομηχανία αλιείας δημιουργεί θέσεις απσχόλησης που τις χρειάζονται ιδιαίτερα οι παράκτιες και περιφερειακές περιοχές της Ένωσης,

1. καλεί τα κράτη μέλη να μελετήσουν, μαζί με τις ενώσεις αλιέων, τα συμπεράσματα που διατύπωσε η Επιτροπή στην έκθεσή της σχετικά με τον έλεγχο της κοινής αλιευτικής πολιτικής και να προωθήσουν νεωτεριστικές μορφές ελέγχου μέσω συγχρόνων οργάνων πληροφορικής[semigr ]

2. θεωρεί ότι η ανεπαρκής εφαρμογή σε εθνικό επίπεδο του ελέγχου και της παρακολούθησης των κανονισμών είναι ενδεικτική της έλλειψης πολιτικής βούλησης σε αυτόν τον τομέα εκ μέρους των κρατών μελών[semigr ] πιστεύει ότι αυτή η έλλειψη πρέπει να αποκατασταθεί προκειμένου να καταστούν αποτελεσματικά τα μέτρα ελέγχου[semigr ] φρονεί ότι η κατάσταση αυτή δείχνει ότι η κοινή αλιευτική πολιτική, με τη σημερινή μορφή της, δεν μπορεί να εγγυηθεί τη διατήρηση των αλιευτικών πόρων[semigr ]

3. υποστηρίζει το στόχο ενός ελέγχου μέσω δορυφόρου για τα πλοία άνω των 15 μέτρων και τούτο αρχής γενομένης από το 1999[semigr ] ζητεί να προβλεφθεί κοινοτική χρηματοδότηση για την εγκατάσταση του απαιτούμενου εξοπλισμού στα σκάφη[semigr ]

4. ζητεί επιμόνως από την Επιτροπή να προβλέψει τη δυνατότητα να αποφασίζει να μη χορηγεί, να αναστέλλει, να μειώνει ή να καταργεί την οικονομική βοήθεια που αναφέρεται στον κανονισμό (ΕΟΚ) αριθ. 3699/93 του Συμβουλίου ή στον κανονισμό (ΕΟΚ) αριθ. 3687/91 σε περίπτωση μη τήρησης των διατάξεων του κανονισμού (ΕΟΚ) αριθ. 2847/93 και (ΕΟΚ) αριθ. 3759/92 καθώς επίσης τη δυνατότητα να επιβάλλει κυρώσεις που θα μπορούσαν να φθάσουν μέχρι τη μείωση των ποσοστώσεων, ή άλλες πραγματικά αποτρεπτικές κυρώσεις, σε περίπτωση σοβαρότερων παραβιάσεων ή υποτροπών[semigr ]

5. πιστεύει ότι τα μέλη της αλιευτικής βιομηχανίας πρέπει να επιβάλλουν τις ίδιες κυρώσεις για τις ίδιες παραβάσεις σε όλη την Ευρωπαϊκή Ένωση[semigr ]

6. σε συμφωνία με τα κράτη μέλη, ζητεί με επιμονή από το Συμβούλιο να παρέμβει ώστε, κατά τη διάρκεια της αλιευτικής δραστηριότητας, να μην υπάρχουν επί του αλιευτικού σκάφους δίχτυα που απαγορεύονται από τους κανονισμούς[semigr ]

7. πιστεύει ότι οι επιθεωρητές της ΕΕ πρέπει να διαθέτουν αυξημένες εξουσίες οι οποίες θα τους επιτρέπουν να ασκούν πλήρως και με αποτελεσματικό τρόπο ανεξάρτητους ελέγχους[semigr ]

8. παροτρύνει τα κράτη μέλη να αυξήσουν τις προσπάθειές τους σε σχέση με την παρακολούθηση της εμπορίας και της μεταφοράς ιχθύων, σύμφωνα με τις εξουσίες που τους παρέχει ο κανονισμός (ΕΟΚ) αριθ. 2847/93[semigr ]

9. ζητεί από την Επιτροπή να επανεξετάσει το συντομότερο δυνατόν τους κανόνες σχετικά με την υποχρέωση προσωρινής παύσης της αλιείας για βιολογικούς λόγους βάσει προσεκτικής επιστημονικής αξιολόγησης των βιολογικών κύκλων των διαφόρων ειδών, λαμβάνοντας επίσης υπόψη τις ανάγκες των θαλάσσιων περιφερειών ανάλογα με τη χωρητικότητα του στόλου, τον αριθμό και τον τύπο των αλιευμάτων[semigr ]

10. καλεί την Επιτροπή να συντάξει αμελλητί έκθεση για τα προγράμματα ελέγχου στα διεθνή ύδατα και τα ύδατα των τρίτων χωρών με τις οποίες η Ένωση συνήψε αλιευτικές συμφωνίες[semigr ] διαπιστώνει ότι η έκθεση αυτή θα έπρεπε όχι μόνο να καταγράψει τα υφιστάμενα προγράμματα αλλά επίσης να αξιολογήσει το βαθμό στον οποίο εγγυώνται την τήρηση της ισχύουσας νομοθεσίας και να προτείνει, εάν είναι απαραίτητο, πιθανές βελτιώσεις[semigr ] ζητεί επίσης από την Επιτροπή να διορθώσει την υφιστάμενη ανισορροπία μεταξύ του ελέγχου που ασκείται στα κοινοτικά ύδατα και εκείνου που ασκείται στα διεθνή ύδατα[semigr ]

11. καλεί την Επιτροπή να υποβάλει έκθεση το συντομότερο δυνατό προς το Συμβούλιο και το Ευρωπαϊκό Κοινοβούλιο σχετικά με τη σχετική αποτελεσματικότητα των εναλλακτικών μεθόδων παρακολούθησης, τόσο σε ό,τι αφορά την ανίχνευση παραβάσεων όσο και το κόστος (δι' αέρος, δια θαλάσσης, στους λιμένες, κατά τη διάρκεια της μεταφοράς και στις αγορές)[semigr ]

12. επιδοκιμάζει τις κινήσεις της Επιτροπής προκειμένου να εξασφαλίσει τη συνεργασία μεταξύ των κρατών μελών σε ό,τι αφορά τον έλεγχο των εκφορτώσεων σκαφών της ΕΕ σε ύδατα ή λιμάνια άλλα εκτός από εκείνα του κράτους του οποίου φέρουν τη σημαία[semigr ]

13. παρακινεί το Συμβούλιο να εφαρμόσει ένα δίκαιο πρόγραμμα περιορισμού της αλιευτικής δραστηριότητας, που θα επονομάζεται, PESCAside, σε τμήματα και σε ζώνες όπου αυτό δικαιολογείται επιστημονικώς, για την εξασφάλιση μιας διαρκούς εκμετάλλευσης των αλιευτικών αποθεμάτων[semigr ] υπογραμμίζει ότι αυτά τα μέτρα πρέπει να λαμβάνουν πλήρως υπόψη τις κοινωνικο-οικονομικές συνέπειες στις περιοχές που εξαρτώνται από την αλιεία και να παρέχουν κατάλληλη αντιστάθμιση στους αλιείς που θίγονται, κατά τον ίδιο τρόπο με το σύστημα της προσωρινής παύσης καλλιέργειας που ισχύει για τους γεωργούς της Κοινότητας[semigr ]

14. παροτρύνει την Επιτροπή να συντάξει προτάσεις για ένα αποκεντρωμένο σύστημα ελέγχου βάσει του οποίου θα μπορούσαν οι ιχθυοπαραγωγοί να συμμετάσχουν άμεσα στη λήψη αποφάσεων για τον κλάδο[semigr ] πιστεύει ακράδαντα ότι αυτή η προσέγγιση θα οδηγήσει σε μεγαλύτερη υπεθυνότητα και εμπιστοσύνη μεταξύ όλων όσων εμπλέκονται στη βιομηχανία αυτή[semigr ]

15. ζητεί επίμονα από το Συμβούλιο να εγκρίνει το τέταρτο πολυετές πρόγραμμα προσανατολισμού που θα λαμβάνει υπόψη τις περιβαλλοντικές συνέπειες των διαφόρων αλιευτικών εργαλείων καθώς επίσης την απασχόληση που δημιουργείται σε σχέση με τα αλιεύματα, τη βιώσιμη επανεξισορρόπηση αλιευτικών ικανοτήτων και διαθέσιμων πόρων, και ιδίως τις επιπτώσεις που συνεπάγονται για τους αλιευτικούς πόρους οι ποικίλες μορφές ρύπανσης οι οποίες επιδρούν όλο και περισσότερο στην ίδια τη διατήρηση των πόρων αυτών[semigr ]

16. καλεί το Συμβούλιο να επεκτείνει τις κοινοτικές ενισχύσεις στις ενώσεις του τομέα και στις επιχειρήσεις που ασκούν δραστηριότητα στους τομείς του εμπορίου, της βιομηχανίας και των μεταφορών που συνδέονται με τον τομέα της αλιείας[semigr ]

17. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.